Na temelju članka 43. Statuta Općine Podravska Moslavina („Službeni glasnik Općine Podravska Moslavina“ broj 3/21. i 18/21.), načelnik Općine Podravska Moslavina dana 30. prosinca 2022. godine donosi

**ODLUKU**

**O USVAJANJU ANALIZE UPRAVLJANJA KOMUNALNOM INFRASTRUKTUROM**

**U VLASNIŠTVU OPĆINE PODRAVSKA MOSLAVINA**

**I.**

Odluka o usvajanju Analize upravljanja komunalnom infrastrukturom u vlasništvu Općine Podravska Moslavina donosi se u skladu s preporukama navedenih u Izvješću o obavljenoj reviziji učinkovitosti upravljanja komunalnom infrastrukturom u vlasništvu jedinica lokalne samouprave na području Osječko - baranjske županije.

**II.**

Predmet revizije je upravljanje komunalnom infrastrukturom u jedinicama lokalne samouprave na području Osječko - baranjske županije. Prema odredbama Zakona o lokalnoj i područnoj (regionalnoj) samoupravi („Narodne novine“ broj 33/01., 60/01. – vjerodostojno tumačenje, 129/05., 109/07., 125/08., 36/09., 36/09., 150/11., 144/12., 19/13. – pročišćeni tekst, 137/15 – ispravak, 123/17., 98/19. i 144/20.), jedinice lokalne samouprave u svom samoupravnom djelokrugu obavljaju poslove lokalnog značaja kojima se neposredno ostvaruju potrebe građana i to osobito poslove koji se, između ostalog, odnose i na komunalno gospodarstvo.

**III.**

Općina Podravska Moslavina u Analizi upravljanja komunalnom infrastrukturom u vlasništvu Općine utvrđuje ciljeve te kriterije kojima se pospješuje pronalaženje optimalnih rješenja kojima će dugoročno očuvati komunalno gospodarstvo te analizirati i vrednovati učinke upravljanja i korištenja komunalne infrastrukture radi utvrđivanja učinkovitosti upravljanja.

**IV.**

Ova Odluka stupa na snagu osmoga dana od dana objave u „Službenom glasniku Općine Podravska Moslavina“, a objavit će se na službenoj web stranici Općine Podravska Moslavina i dostupna je javnosti u skladu s odredbama Zakona o pravu na pristup informacijama („Narodne novine“ broj 25/13., 85/15. i 69/22.).

OPĆINSKI NAČELNIK

Dominik Cerić

KLASA: 363-01/22-01/15

URBROJ: 2158-31-03-22-1

Podravska Moslavina, 30. prosinca 2022. g.